wickkiey/tamil-wikipedia-chunked huggingface dataset:
# செம்பனை

## உற்பத்தி

ஒரு எக்டேரில் ஓர் ஆண்டிற்கு 4 முதல் 6 டன்கள் வரை எண்ணெய் கிடைக்கும். மற்ற எண்ணெய் தரும் தாவரங்களை விட செம்பனை பல மடங்கு எண்ணெய் கூடுதலாகத் தருகிறது.  
ஒரு எக்டேரில் பயிரிடப்படும் நிலக்கடலையில் இருந்து 375 கிலோ எண்ணெய் கிடைக்கிறது. கடுகு தனியத்தில் இருந்து 560 கிலோவும்; சூரிய காந்தியில் இருந்து 545 கிலோவும்; எள்ளில் இருந்து 100 கிலோவும்; தேங்காயில் இருந்து 970 கிலோ என்கிற அளவுகளில் எண்ணெய் கிடைக்கிறது. ஆனால் செம்பனையில் இருந்து 4000 முதல் 6000 கிலோ வரை எண்ணெய் கிடைக்கிறது.
# செம்பனை

## உற்பத்தி

### பயன்பாடு

2016-ஆம் ஆண்டில் செம்பனை உற்பத்தி என்பது உலகளவில் 62.6 மில்லியன் டன்களாகும். இந்தோனேசியா உலகளவில் அதிக எண்ணெயை உற்பத்தி செய்கிறது. அடுத்த நிலையில் மலேசியா, தாய்லாந்து, கொலம்பியா போன்ற னாடுகள் உள்ளன.  
2015-ஆம் ஆண்டின் புள்ளி விவரப்படி ஒரு தனிநபர் ஓர் ஆண்டிற்கு 7.7 கிலோ செம்பனை எண்ணெயைப் பயன்படுத்துகிறார் எனத் தெரிய வருகிறது.
# பஞ்சாப் மாநில மகளிர் ஆணையம்

**பஞ்சாப் பெண்கள் ஆணையம்,** பஞ்சாபின் சமூகப் பாதுகாப்பு மற்றும் பெண்கள் மற்றும் குழந்தைகள் மேம்பாட்டுத் துறையின், அறிவிப்பு எண்:, 2/31/91-2(SW) 1728, 19/05/1998 என்ற தேதியிட்ட அறிவிக்கையின் படி உருவாக்கப்பட்டது. அதைத் தொடர்ந்து, பெண்களைப் பாதிக்கும் நியாயமற்ற நடைமுறைகள் பற்றிய **பஞ்சாப் மாநில பெண்களுக்கான ஆணையச் சட்டம்,** 2001 (பஞ்சாப் சட்டம் எண். 4, 2001) 19/4/2001 முதல் அமலுக்கு வந்தது. இதன்படி பஞ்சாப் மாநிலத்தில் பெண்களுக்கு எதிரான குற்றங்கள் தொடர்பான பிரச்சினைகளைக் கையாள்வதற்காக சட்டரீதியான அமைப்பாக **பஞ்சாப் மாநில மகளிர் ஆணையம்** உள்ளது.
# பஞ்சாப் மாநில மகளிர் ஆணையம்

## வரலாறு மற்றும் நோக்கம்

பெண்களின் உரிமைகளைப் பாதுகாக்கவும், குடும்பத்தாலும், மற்றவர்களாலும் சமூகத்தில் எதிர்கொள்ளும் எந்தவொரு துன்புறுத்தல் மற்றும் பிரச்சினைகளுக்கு எதிராக பெண்களின் பாதுகாப்பு மற்றும் பாலின சமத்துவத்தை உறுதி செய்யவும் அது தொடர்பான குறிப்பிட்ட பிரச்சினைகளை விசாரிக்கவும், அம்மாநிலத்தில் பெண்கள் தொடர்பான பிரச்சினைகளை ஆய்வு செய்வதற்கும் இந்த பஞ்சாப் மாநில மகளிர் ஆணையத்திற்கு அதிகாரங்கள் உள்ளன.  
இந்த ஆணையம் பின்வரும் நோக்கங்களுடன் உருவாக்கப்பட்டுள்ளது.  
- பஞ்சாப் மாநில பெண்களின் பாதுகாப்பு மற்றும் நலனை உறுதி செய்தல்.
- பெண்களின் தொடர்புடைய சட்டங்களை மீறுவது அல்லது அவர்களுக்கான வாய்ப்பினை மறுப்பது அல்லது பெண்களுக்குரிய எந்தவொரு உரிமையையும் பறித்தல் ஆகியவற்றில் சரியான நேரத்தில் தலையிடுவதன் மூலம் பாலின அடிப்படையிலான பிரச்சினைகளைக் கையாளவும்.
- பெண்கள் சார்ந்த பிரச்சினைகளில் தீர்வுகள் குறித்து மாநில அரசுக்கு பரிந்துரை செய்தல்.
- மாநிலத்தின் பெண்கள் அடிப்படையிலான சட்டம் குறித்து பொதுமக்களிடையே விழிப்புணர்வை ஏற்படுத்துதல்.  
இம்மாநில மகளிர் ஆணையத்தின் தலைவராக மனிஷா குலாட்டி பணியாற்றி வருகிறார். மேலும் துயரமடைந்த பெண்கள் உடனடியாக புகார்களைத் தெரிவிக்க தனது எண்ணை 88659-00064 பகிரங்கமாக அறிவித்துள்ளார்.
# பஞ்சாப் மாநில மகளிர் ஆணையம்

## அமைப்பு

பஞ்சாப் மாநில மகளிர் ஆணையமானது, ஒரு தலைவர் மற்றும் பிற உறுப்பினர்களுடன் இயங்கிவருகிறது. மாநில மகளிர் ஆணையத்தின் தலைவரை நியமிப்பதற்கான வழிமுறைகளையும் உறுப்பினர்களை நியமிப்பதற்கான வழிமுறைகளையும் ஒன்றிய சமூக நலத்துறை உருவாக்குகிறது. அவர்களின் சம்பளம் மற்றும் பிற ஊதியங்கள் மாநில அரசால் நிர்ணயிக்கப்பட்டு தேவைப்படும்போது திருத்தப்படுகின்றன. மத்திய சமூக நல வாரியத்தின் ஒப்புதலுடன், புது தில்லி மாநில சமூக நல வாரியங்களின் அமைப்பு மற்றும் செயல்பாட்டை நிர்வகிக்கும் விதிகளின்படி. காவல்துறை தலைமை இயக்குநர் (டிஜிபி), பஞ்சாப் மற்றும் சமூகப் பாதுகாப்பு மற்றும் பெண்கள் மற்றும் குழந்தைகள் மேம்பாடு, பஞ்சாப் இயக்குநர் ஆகியோர் இந்த ஆணையத்தின் அதிகாரபூர்வ உறுப்பினர்களாக உள்ளனர். அரசாங்கத்தின் இணைச் செயலாளர் பதவிக்குக் குறையாத பெண் ஐஏஎஸ்/பிசிஎஸ் அதிகாரிகளிடமிருந்து நியமிக்கப்படும் உறுப்பினர்-செயலாளரையும் இந்த ஆணையம் உள்ளடக்கியுள்ளது.  
திருமதி. மனிஷா குலாட்டி, தற்போதைய பஞ்சாப் மாநில மகளிர் ஆணையத்தின் தலைவராக உள்ளார். அவர்களின் பதவிக்காலம் 3 ஆண்டுகள் இருந்தாலும், 2020 ஆம் ஆண்டு நீட்டிக்கப்பட்டது. ஆனால் 2023 ஆம் ஆண்டு, பஞ்சாப் மாநில அரசால் அவரது பதவி பறிக்கப்பட்டது. அதற்கெதிராக உயர்நீதிமன்றத்தில் வழக்கு தொடுத்து தடையுத்தரவு வாங்கி தலைவராக இருந்துவருகிறார்.  
-
# அந்தரியம் (ஆடை)

அவரது நண்பர்களும் அந்தாரியா அணிந்திருக்கும் ராஜா ரவிவர்மாவின் ஓவியம்.]]
**அந்தரியம்** என்பது பண்டைய இந்தியாவில் பெண்களின் உடலின் இடுப்புக்கு கீழேயுள்ள பகுதிகளை மறைக்கப் பயன்படுத்தப்ப்ட்ட ஆடை வகையாகும். இது ஒரு நீளமான வெள்ளை அல்லது வண்ணப் பருத்தித்துணியைப் பட்டையாக, கால்கள் வழியாக, பின்புறம் வரித்துக்கட்டி, கால்களை தளர்வாக மூடி, பின் கால்களுக்கு முன்னால் நீண்ட மடிப்புகளாகப் கட்டி உடலை மறைக்கிறது.
# அந்தரியம் (ஆடை)

## வரலாறு

இந்த அந்தரியம் எனப்படும் ஆடை, ராமாயணம் மற்றும் மகாபாரதம் போன்ற இதிகாசங்களில் குறிப்பிடப்பட்டுள்ள பண்டைய ஆடைகளில் ஒன்றாகும். இந்திய துணைக் கண்டத்தில் உள்ள பல்வெறு சிற்பங்களில், குறிப்பாக இந்து கோயில்கள் மற்றும் பிற உருவப்படங்களில் இந்து தெய்வங்கள் உத்தரியம் எனப்படும் மேலாடைகள் மற்றும் அந்தாரியம் எனப்படும் கீழாடைகள் அணிந்திருப்பதைக் காணமுடியும்.  
6ஆம் நூற்றாண்டைச் சேர்ந்த, பௌத்த பாலி இலக்கியத்தில் குறிப்பிடப்பட்டுள்ளபடி, சாரி ஷாடிகா (சன்ஸ்கிருதம்ஃ ஷாடிகா) என்பதும் பண்டைய காலத்தில் பெண்கள் அணிந்திருந்த மூன்று துண்டு உடைகளில் ஒன்றான அந்தாரியத்தின் பரிணாம வடிவமாகும்.
# அந்தரியம் (ஆடை)

## சொற்களஞ்சியம்

அந்தாரியா என்ற சொல் சமஸ்கிருத வம்சாவளியைச் சேர்ந்ததாகும். .
# அந்தரியம் (ஆடை)

## பயன்பாடு

அந்தாரியம் பொதுவாக மெல்லிய பருத்தி அல்லது பட்டுத்துணியைக் கொண்டு செய்யப்படும். இது பொதுவாக உத்தரியத்துடன் இணைந்தே பயன்படுத்தப்படும்.
# அருணாச்சலப் பிரதேச சட்டமன்றத் தொகுதிகளின் பட்டியல்

அருணாச்சலப் பிரதேச மாநிலத்தில் மொத்தம் 60 சட்டமன்றத் தொகுதிகள் உள்ளன. தொகுதிக்கு ஒரு உறுப்பினர் வீதம் மொத்தம் 60 உறுப்பினர்கள் அருணாச்சலப் பிரதேச சட்டமன்றப் பேரவைக்கு தேர்ந்தெடுக்கப்படுகின்றனர். ஆட்சி கலைக்கப்படாவிட்டால், தேர்ந்தெடுக்கப்பட்ட உறுப்பினர்களின் பதவிக்காலம் 5 ஆண்டுகள் ஆகும்.
# அருணாச்சலப் பிரதேச சட்டமன்றத் தொகுதிகளின் பட்டியல்

## தற்போதுள்ள தொகுதிகளின் பட்டியல்

இந்தியத் தேர்தல் ஆணையம் 2008ஆம் ஆண்டு வெளியிட்ட நாடாளுமன்ற மற்றும் சட்டமன்றத் தொகுதிகளின் மறுசீரமைப்பு உத்தரவிற்கு பிறகான பட்டியல் கீழே கொடுக்கப்பட்டுள்ளது.  
| எண் | பெயர் |  |  |
| --- | --- | --- | --- |
| தவாங் | 1 | லும்லா
!
! |  |
| 2 | தவாங் |  |  |
| 3 | முக்தோ |  |  |
| மேற்கு காமெங் | 4 | திரங் |  |
| 5 | கலக்டங் |  |  |
| 6 | திரிஜினோ-புராகாவொன் |  |  |
| 7 | போம்திலா |  |  |
| கிழக்கு காமெங் | 8 | பமெங் |  |
| 9 | சாயாங்தாசோ |  |  |
| 10 | சேப்பா கிழக்கு |  |  |
| 11 | சேப்பா மேற்கு |  |  |
| பக்கே-கேசாங் | 12 | பாக்கே-கேசாங் |  |
| பபும் பரே | 13 | இட்டாநகர் |  |
| 14 | தோய்முக் |  |  |
| 15 | சகாலி |  |  |
| கீழ் சுபன்சிரி | 16 | யாசுலி |  |
| 17 | சிரோ-அபோலி |  |  |
| கிரா தாதி | 18 | பாலின் |  |
| குருங் குமே | 19 | நியாபின் |  |
| கிரா தாதி | 20 | தாலி |  |
| குருங் குமே | 21 | கொலொரியாங் |  |
| மேல் சுபன்சிரி | 22 | நாச்சோ |  |
| 23 | தலிகா |  |  |
| 24 | தாபோரிசோ |  |  |
| காம்லே | 25 | இராகா |  |
| மேல் சுபன்சிரி | 26 | தும்போரிசோ |  |
| - | 27 | இலிரோமோபா |  |
| 28 | இலிகாபாலி |  |  |
| 29 | பசார் |  |  |
| மேற்கு சியாங் | 30 | அலோங் மேற்கு |  |
| 31 | அலோங் கிழக்கு |  |  |
| - | சியாங் | 32 | இரும்காங் |
| ஷி யோமி | 33 | மேசுக்கா |  |
| மேல் சியாங் | 34 | துதிங்-இங்கியோங்
! |  |
| சியாங் | 35 | பாங்கின் |  |
| கீழ் சியாங் | 36 | நாரீ-கோயூ |  |
| - | கிழக்கு சியாங் | 37 | மேற்கு பாசீகாட் |
| 38 | கிழக்கு பாசீகாட் |  |  |
| 39 | மெபோ |  |  |
| மேல் சியாங் | 40 | மாரியாங்க்-கெகு |  |
| மேல் டிபாங் பள்ளத்தாக்கு | 41 | அனினி |  |
| - | கீழ் டிபாங் பள்ளத்தாக்கு | 42 | தம்புக் |
| 43 | இரோயிங்க் |  |  |
| லோஹித் | 44 | தேசூ |  |
| அஞ்சாவ் | 45 | ஆயுலியாங்க் |  |
| நாம்சாய் | 46 | சௌகம் |  |
| - | 47 | நாம்சாய் |  |
| 48 | இலேகாங்க் |  |  |
| சங்லங் | 49 | போரதும்சா-தியுன்
! |  |
| 50 | மியாவோ
!rowspan=13 |  |  |
| 51 | நாம்போங்க் |  |  |
| 52 | சாங்லாங் தெற்கு |  |  |
| 53 | சாங்லாங் வடக்கு |  |  |
| திரப் | 54 | நாம்சங்க் |  |
| 55 | கிழக்கு கோன்சா |  |  |
| 56 | மேற்கு கோன்சா |  |  |
| 57 | போர்தூரியா-போகாபானி |  |  |
| லோங்டிங் | 58 | கானுபாரீ |  |
| 59 | இலாங்டிங்-புமாவொ |  |  |
| 60 | போங்சாவோ-வக்கா |  |  |
# உரோசுடெல்லுலேரியா திபுயுசா

**** (தாவர வகைப்பாட்டியல்: *Rostellularia diffusa*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “உரோசுடெல்லுலேரியா” பேரினத்தின், ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1847 ஆம் ஆண்டு வெளிவந்துள்ளது. இந்தியா, சீனா, இலங்கை, வியட்நாம், தாய்லாந்து, எத்தியோப்பியா போன்ற சில நாடுகளின் அகணிய உயிரி|அகணிய தாவரமாக இவ்வினம் உள்ளது. சீனமருத்துவத்தில்(antioxidant and anti-stress) பயன்படுத்தப்படுகிறது.
# புதுச்சேரி மகளிர் ஆணையம்

**புதுச்சேரி மகளிர் ஆணையம்** என்பது யூனியன் பிரதேசமான பாண்டிச்சேரியில் பெண்களுக்கு எதிரான குற்றங்கள் தொடர்பான பிரச்சினைகளைக் கையாள்வதற்காக 2004 ஆம் ஆண்டில் அமைக்கப்பட்ட ஒரு சட்டரீதியான ஆணையமாகும். புதுச்சேரி மாநில மகளிர் ஆணையச் சட்டம் 2001 பிரிவுகள் 14 (1) மற்றும் 14 (1) (அ) ஆகியவற்றின் கீழ் இந்த ஆணையம் நிறுவப்பட்டுள்ளது.
# புதுச்சேரி மகளிர் ஆணையம்

## வரலாறு மற்றும் நோக்கம்

பெண்களின் உரிமைகளைப் பாதுகாக்கவும், குடும்பத்தாலும், மற்றவர்களாலும் சமூகத்தில் எதிர்கொள்ளும் எந்தவொரு துன்புறுத்தல் மற்றும் பிரச்சினைகளுக்கு எதிராக பெண்களின் பாதுகாப்பு மற்றும் பாலின சமத்துவத்தை உறுதி செய்யவும் அது தொடர்பான குறிப்பிட்ட பிரச்சினைகளை விசாரிப்பதையும் முக்கிய நோக்கமாகக் கொண்டுள்ள இதற்கு, அம்மாநிலத்தில் பெண்கள் தொடர்பான பிரச்சினைகளை ஆய்வு செய்வதற்கும் அதிகாரங்கள் உள்ளன.  
இந்த ஆணையம் பின்வரும் நோக்கங்களுடன் உருவாக்கப்பட்டதுஃ  
- புதுச்சேரி மாநில பெண்களின் பாதுகாப்பு மற்றும் நலனை உறுதி செய்தல்.
- பெண்களின் தொடர்புடைய சட்டங்களை மீறுவது அல்லது அவர்களுக்கான வாய்ப்பினை மறுப்பது அல்லது பெண்களுக்குரிய எந்தவொரு உரிமையையும் பறித்தல் ஆகியவற்றில் சரியான நேரத்தில் தலையிடுவதன் மூலம் பாலின அடிப்படையிலான பிரச்சினைகளைக் கையாளவும்
- பெண்களின் பாதுகாப்பு மற்றும் நலனை உறுதி செய்தல்.
- பெண்கள் சார்ந்த பிரச்சினைகளில் தீர்வுகள் குறித்து மாநில அரசுக்கு பரிந்துரை செய்தல்.
- மாநிலத்தின் பெண்கள் அடிப்படையிலான சட்டம் குறித்து பொதுமக்களிடையே விழிப்புணர்வை ஏற்படுத்துதல்.
# புதுச்சேரி மகளிர் ஆணையம்

## அமைப்பு

புதுச்சேரி மாநில மகளிர் ஆணையமானது, ஒரு தலைவர் மற்றும் பிற உறுப்பினர்களுடன் இயங்கிவருகிறது. மாநில மகளிர் ஆணையத்தின் தலைவரை நியமிப்பதற்கான வழிமுறைகளையும் உறுப்பினர்களை நியமிப்பதற்கான வழிமுறைகளையும் ஒன்றிய சமூக நலத்துறை உருவாக்குகிறது. அவர்களின் சம்பளம் மற்றும் பிற ஊதியங்கள் மாநில அரசால் நிர்ணயிக்கப்பட்டு தேவைப்படும்போது திருத்தப்படுகின்றன. மத்திய சமூக நல வாரியத்தின் ஒப்புதலுடன், புது தில்லி மாநில சமூக நல வாரியங்களின் அமைப்பு மற்றும் செயல்பாட்டை நிர்வகிக்கும் விதிகளின்படி. காவல்துறை தலைமை இயக்குநர் (டிஜிபி), மற்றும் சமூகப் பாதுகாப்பு மற்றும் பெண்கள் மற்றும் குழந்தைகள் மேம்பாடு, இயக்குநர் ஆகியோர் இந்த ஆணையத்தின் அதிகாரபூர்வ உறுப்பினர்களாக உள்ளனர். அரசாங்கத்தின் இணைச் செயலாளர் பதவிக்குக் குறையாத பெண் ஐஏஎஸ்/பிசிஎஸ் அதிகாரிகளிடமிருந்து நியமிக்கப்படும் உறுப்பினர்-செயலாளரையும் இந்த ஆணையம் உள்ளடக்கியுள்ளது.  
திருமதி. ஆர் ராணி ராஜன் பாபு புதுச்சேரி மகளிர் ஆணையத்தின் தலைவராக உள்ளார்.
# புதுச்சேரி மகளிர் ஆணையம்

## செயல்பாடுகள்

புதுச்சேரி மாநில மகளிர் ஆணையம் 2017 ஆம் ஆண்டில் மறுசீரமைப்பு செய்யப்பட்டு, கீழ்க்கண்ட பெண்களுக்கான செயல்பாடுகளைத் தொடர்ந்து செய்துவருகிறது.  
- பெண்களுக்கு கல்வி மற்றும் வேலைவாய்ப்பில் அதிகாரமளிக்க முன்னுரிமை கொடுக்கவும்
- மகளிருக்கான உடல் மற்றும் மனநல ஆலோசனை, ஆராய்ச்சி, வெளியீடுகள் மற்றும் சட்ட உதவி அளித்தல்.
- பொருளாதார வலுவூட்டல், நல்லாட்சி மற்றும் உருமாறும் தலைமை
- பாலின சமத்துவம் மற்றும் மகளிருக்கு அதிகாரமளித்தலை உறுதி செய்வதற்காக அரசு சாரா நிறுவனங்கள் மற்றும் பிற மாநில ஆணையங்களுடன் இணைந்து பணியாற்றுதல்.
- ஊடகங்கள், சமூக ஆர்வலர்கள் மற்றும் கல்வியாளர்களுடன் கலந்துரையாடி அனைத்து துறைகளிலும் பெண்களுக்கு உரிய பிரதிநிதித்துவத்தை உறுதி செய்வதற்கான வழிகளை பரிந்துரைத்தல்.
- பல்வேறு மாநிலங்களில், குறிப்பாக புதுச்சேரியில் பெண்களின் மேம்பாட்டின் முன்னேற்றத்தை மதிப்பீடு செய்ய மாநில மற்றும் உள்ளூர் பயணங்கள் ஏற்பாடு செய்தல்.
- அரசியலமைப்பு மற்றும் பெண்கள் தொடர்பான சட்டங்களின் கீழ் பெண்களுக்கு உத்தரவாதம் அளிக்கப்பட்ட விதிகள் மற்றும் பாதுகாப்பை ஆணையம் பின்பற்றுவதை உறுதி செய்ய வேண்டும்.
- மாநிலத்தில் உள்ள எந்தவொரு நிறுவனமும் பெண்களுக்கு எதிரான பாதுகாப்பு நடவடிக்கைகளை செயல்படுத்தத் தவறினால், அதை அரசின் அறிவிப்புக்கு அனுப்ப வேண்டும்.
- மாநிலத்தின் பெண்களுக்கு நீதி வழங்குவதில் தோல்வியுற்றால் எந்தவொரு சட்டத்திலும் திருத்தங்களுக்கான பரிந்துரைகளை வழங்குதல்.
- பெண்களின் உரிமைகள் மீறப்படும் எந்தவொரு பிரச்சினையையும் சம்பந்தப்பட்ட அதிகாரிகளுடன் எடுத்துக் கொண்டு, அவர்களுக்கு பின்தொடர்தல் நடவடிக்கையை பரிந்துரைக்கிறது.
- இந்திய அரசியலமைப்பின் கீழ் உத்தரவாதம் அளிக்கப்பட்ட தங்கள் உரிமைகள் மீறப்பட்டதாகவும், பாதுகாப்பு நடவடிக்கைகளை அமல்படுத்தாததாகவும் புகார் உள்ள பெண்கள் நேரடியாக மகளிர் ஆணையத்தை அணுகலாம்.
- மாநிலத்தில் அட்டூழியங்கள் மற்றும் பாகுபாட்டால் பாதிக்கப்பட்ட பெண்களுக்கு ஆலோசனை வழங்குதல் மற்றும் உதவுதல்.
- வெகுஜன பெண்கள் சம்பந்தப்பட்ட எந்தவொரு பிரச்சினையிலும் வழக்கு செலவுகளுக்கு நிதியளிப்பது மற்றும் எப்போதாவது அவர்கள் தொடர்பான மாநில அரசுக்கு அறிக்கைகளை வழங்குவது.
- பெண் கைதிகள் அடைக்கப்பட்டுள்ள வளாகம், சிறை அல்லது பிற ரிமாண்ட் ஹோம் அல்லது வேறு ஏதேனும் வழக்கை ஆய்வு செய்து, தேவைப்பட்டால் அந்தந்த அதிகாரிகளின் கவனத்திற்கு கொண்டு வருவது.
- பெண்கள் சார்ந்த ஏதேனும் குறிப்பிட்ட பிரச்சினைகளைக் கேட்டு, ஆய்வு செய்து விசாரிக்கவும்.
- கல்வி ஆராய்ச்சியைத் தொடங்குங்கள் அல்லது எந்தவொரு ஊக்குவிப்பு முறையையும் மேற்கொள்ளுங்கள், மேலும் அனைத்து பகுதிகளிலும் பெண்களின் பிரதிநிதித்துவத்தை உறுதி செய்வதற்கான வழிகளைப் பரிந்துரைத்து, அவர்களின் உரிமைகளை பறிக்கும் காரணங்களை அடையாளம் காணவும்.
- பெண்களின் உரிமைகள் அல்லது பெண்கள் பாதுகாப்புச் சட்டங்கள் அமல்படுத்தப்படாதது அல்லது அவர்கள் தொடர்பான எந்தவொரு கொள்கைகளையும் பின்பற்றாதது அல்லது பெண்கள் நலன் மற்றும் அவர்களுடன் தொடர்புடைய நிவாரணம் தொடர்பான அறிவுறுத்தல்களைப் பின்பற்றத் தவறியது போன்ற எந்தவொரு பிரச்சினையையும் சுயமாக விசாரிக்க அல்லது ஏதேனும் புகார்கள் இருந்தால்,
# சிரம்பான் 2

**சிரம்பான் 2** (மலாய்; ஆங்கிலம்: *Seremban 2*; சீனம்: 芙蓉 2) என்பது மலேசியா, நெகிரி செம்பிலான் மாநிலத்தின் தலைநகரமான **சிரம்பான்** நகரத்திற்கு துணைநகரமாக திட்டமிட்டு கட்டப்பட்ட நகரமாகும். முன்பு சிரம்பான் நகரத்தில் இருந்து 4 கி.மீ. தொலைவில் இருந்த ஒரு செம்பனை தோட்டத்தில் இந்த நகரம் அமைக்கப்பட்டு உள்ளது.  
சிரம்பான் நகருக்கு மேற்கே உள்ள மலேசிய வடக்கு-தெற்கு விரைவுச்சாலையின் 218-ஆம் வெளியேற்ற முனையில் (**EXIT 218**) அமைந்திருக்கும் இந்த நகரத்தை சிரம்பான் மாநகராட்சி நிர்வகிக்கிறது. பரப்பளவு நிலத்தை உள்ளடக்கியது இந்த சிரம்பான் 2 நகரம்.  
சிரம்பான் மாவட்ட நிர்வாக வளாகம், சிரம்பான் நீதிமன்ற வளாகம், சிரம்பான் மாவட்ட காவல்துறை தலைமையகம் மற்றும் சிரம்பான் தீயணைப்பு மீட்புத் துறை தலைமையகம் போன்றவை சிரம்பான் 2 துணை நகருக்கு இடமாற்றம் செய்யப்பட்டுள்ளன.
# சிரம்பான் 2

## வளர்ச்சி

நகருக்குச் செல்லும் நெடுஞ்சாலை]]  
சிரம்பான் 2 துணைநகரம் தன்னகத்தே அனைத்து வசதிகளையும் கொண்ட ஒரு நகரமாகும். இதன் மக்கள்தொகை 62,000. இது ஒரு நவீன நகரத்தின் அனைத்து வசதிகளையும் கொண்டுள்ளது. நெகிரி செம்பிலானில் மிகவும் முற்போக்கான மற்றும் வெற்றிகரமான உருவாக்கங்களில் ஒன்றாக அறியப்படுகிறது. இதன் கட்டுமானங்கள் தற்போது 90% நிலையில் நிறைவடைந்த நிலையில் உள்ளன.
# சிரம்பான் 2

## வளர்ச்சி

### தேசிய கட்டமைப்பு திட்டம்

சிரம்பான் சுங்கச் சாவடியில் இருந்து 4 கி.மீ. தொலைவிலும், சிரம்பான் நகரத்தில் இருந்து 9 கி.மீ. தொலைவிலும் இந்த நகரம் அமைந்துள்ளது. ஏற்கனவே உள்ள வடக்கு-தெற்கு நெடுஞ்சாலை; **ELITE** எனும் மத்திய இணைப்பு விரைவுச்சாலை ; மற்றும் **LEKAS** எனும் காஜாங்-சிரம்பான் நெடுஞ்சாலை போன்ற சாலைகள், கோலாலம்பூர், கோலாலம்பூர் பன்னாட்டு வானூர்தி நிலையம், புத்ராஜெயா மற்றும் சைபர்ஜெயா போன்ற முக்கியமான இடங்களுக்கு சிரம்பான் 2 துணைநகரத்தை மிகவும் அருகில் கொண்டு வந்துள்ளன.  
அண்மைய தேசிய கட்டமைப்பு திட்டத்தின் கீழ் கிள்ளான் பள்ளத்தாக்கு பகுதிகளுக்கு சிரம்பான் 2 நுழைவாயிலாக செயல்படும் என அறிவிக்கப்பட்டது. அந்தக் கட்டமைப்பு திட்டத்தில் போர்டிக்சன், நீலாய் மற்றும் லாபு ஆகிய இடங்களும் சேர்க்கப்படுகின்றன. இப்பகுதியில் வளர்ச்சியைக் கொண்டு வருவதற்கான மத்திய அரசின் முயற்சிகளில் இதுவும் ஒரு பகுதியாகும்.
# சிரம்பான் 2

## வளர்ச்சி

### சுற்றுப்புற குடியிருப்புகள்

- கிரீன் இசுதிரீட் மனைகள்
- செரி கார்கோசா
- செண்ட்ரல் பார்க்
- எமரால்டு பார்க்
- கார்டன் ஓம்ஸ்
- கார்டன் அவென்யூ
- கார்டன் சிட்டி மனைகள்
- சிசன் ஓம்ஸ்
- S2 அயிட்சு
- பார்க் அவென்யூ
- பேர்ல் 132
- சிட்டி பார்க்
- அகாசியா
- சிரம்பான் 2 சிட்டி சென்டர்
- அவிவா கிரீன்
- சௌஜானா டூத்தா
- இயோன
- சௌஜனா பிரைமா
- சௌஜனா டிராபிக்கா
- சிம்பொனி
- மெலடி
# இராஜஸ்தான் மாநில மகளிர் ஆணையம்

**இராசத்தான் மாநில மகளிர் ஆணையம்** (*Rajasthan State Commission For Women*) என்பது இராஜஸ்தான் மாநிலத்தில் பெண்களுக்கு எதிரான குற்றங்கள் தொடர்பான பிரச்சினைகளைக் கையாள்வதற்காகவும், மாநிலம் முழுவதும் உள்ள பெண்களின் நலன்களை காக்கவும், 1999 ஆம் ஆண்டில் **இராஜஸ்தான் மாநில மகளிர் ஆணையச் சட்டம், 1999** இன் கீழ் அமைக்கப்பட்ட ஒரு சட்டரீதியான அமைப்பாகும்.
# இராஜஸ்தான் மாநில மகளிர் ஆணையம்

## வரலாறு மற்றும் நோக்கம்

பெண்களுக்கான அரசியலமைப்பு உரிமைகளை அமல்படுத்துவது இந்தியாவில் மெதுவாக இருப்பதாகவும், பெண்களுக்கு எதிரான வன்முறை வழக்குகள் அதிகரித்து வருவதாகவும் உணர்ந்து, இதனைத் தடுக்கும் வகையிலும், சர்வதேச உலகிற்க்கு இணையாக, மகளிருக்கு அதிகாரமளித்தல் முயற்சிகளுக்கு இணங்கவும், 1996 ஆம் ஆண்டு **பெண்களுக்கான தேசியக் கொள்கை** அறிவிக்கப்பட்டது. இத்தகைய பின்னணியில், பெண்களின் முன்னேற்றத்திற்காகவும், அவர்களுக்கு எதிரான வன்முறைகளைத் தடுக்கவும், தேசிய மகளிர் ஆணையம் மற்றும் அனைத்து மாநில மகளிர் ஆணையங்கள் அமைக்கப்பட்டன.  
அதனடிப்படையில் **இராஜஸ்தான் மாநில மகளிர் ஆணையச் சட்டம், 1999 இயற்றப்பட்டு,**பெண்களின் உரிமைகளைப் பாதுகாக்கவும், குடும்பத்தாலும், மற்றவர்களாலும் சமூகத்தில் எதிர்கொள்ளும் எந்தவொரு துன்புறுத்தல் மற்றும் பிரச்சினைகளுக்கு எதிராக பெண்களின் பாதுகாப்பு மற்றும் பாலின சமத்துவத்தை உறுதி செய்யவும் அது தொடர்பான குறிப்பிட்ட பிரச்சினைகளை விசாரிக்கவும், ஆய்வு செய்வதற்கும் ராஜஸ்தான் மாநில மகளிர் ஆணையம் அமைக்கப்பட்டது. பெண்களின் உரிமைகளைப் பாதுகாக்கவும், குடும்பம் மற்றும் சமூகத்தில் எதிர்கொள்ளும் எந்தவொரு துன்புறுத்தல் மற்றும் பிரச்சினைகளுக்கும் எதிராக அவர்களின் பாதுகாப்பு மற்றும் சமத்துவத்தை உறுதி செய்யவும் இந்த ஆணையத்திற்கு அதிகாரங்கள் உள்ளன.  
இந்த ஆணையம் பின்வரும் நோக்கங்களுடன் உருவாக்கப்பட்டுள்ளது.  
- ராஜஸ்தான் மாநிலம் முழுவதும் பாதிக்கப்பட்ட பெண்களின் குறைகளை நிவர்த்தி செய்தல்
- மாநிலம் முழுவதும் உள்ள பெண்கள் தொடர்பாக நடைமுறையில் உள்ள சட்டங்களை மறு ஆய்வு செய்தல் மற்றும் பெண்களுக்கு நீதி கிடைக்க திருத்தங்களை மேற்கொள்ள அரசாங்கத்தை கோருதல்.
- பரிகார சட்ட நடவடிக்கைகளை பரிந்துரைத்தல்
- பெண்களை பாதிக்கும் அனைத்து கொள்கை விஷயங்களிலும் ராஜஸ்தான் அரசாங்கத்திற்கு ஆலோசனை வழங்குதல்  
- பெண்களின் பாதுகாப்பு மற்றும் நலனை உறுதி செய்தல்.
- பெண்களுக்கு எதிராக இழைக்கப்படும் நியாயமற்ற செயல்களை ஆராய்ந்து ஆராய்ந்து நடவடிக்கை எடுக்குமாறு அரசைக் கோருதல்.
- தற்போதுள்ள சட்டங்களை மேலும் திறம்பட செயல்படுத்த நடவடிக்கை எடுத்தல் மற்றும் அவை நடைமுறைப்படுத்தப்படுவதை உறுதி செய்தல்.
- தற்போதுள்ள சட்டங்களை மறு ஆய்வு செய்து திருத்தங்களைப் பரிந்துரைத்தல்.
- அரச பொதுப் பணிகள் மற்றும் அரச பொதுத் துறை நிறுவனங்களில் மகளிருக்கு எதிரான பாகுபாட்டைத் தடுத்தல்.
- நடைமுறை நலத்திட்டங்களை பரிந்துரைத்தும், சம வாய்ப்புகளை வழங்குமாறு அரசுக்கு வேண்டுகோள் விடுத்தும் பெண்களின் நிலையை மேம்படுத்த நடவடிக்கை எடுத்தல்
- மகளிரின் நலன்களுக்கு எதிராக செயல்படும் எந்தவொரு பொது ஊழியர் மீதும் ஆணையத்தால் கடுமையான நடவடிக்கை எடுக்குமாறு அரசை வேண்டுகோள் விடுத்தல்.
- மாநிலத்தில் பெண்கள் அடிப்படையிலான சட்டம் குறித்து பொதுமக்களிடையே விழிப்புணர்வை ஏற்படுத்துதல்
# இராஜஸ்தான் மாநில மகளிர் ஆணையம்

## அமைப்பு

ராஜஸ்தான் மாநில மகளிர் ஆணையம் ஒரு தலைவர் மற்றும் மூன்று உறுப்பினர்களுடன் அமைக்கப்பட்டுள்ளது. இந்த மாநில மகளிர் ஆணையத்தின் தலைவரை நியமிப்பதற்கான வழிமுறைகளை சமூக நலத்துறை உருவாக்கியுள்ளது. அவர்களின் சம்பளம் மற்றும் பிற ஊதியங்கள் மாநில அரசால் நிர்ணயிக்கப்பட்டு அவ்வப்போது திருத்தப்படுகின்றன.  
திருமதி. ரெஹானா ராயாஜ் சிஸ்டி ராஜஸ்தான் மாநில மகளிர் ஆணையத்தின் தலைவராக 11 பிப்ரவரி 2022 முதல் உள்ளார். இவரோடு  
1. சுமன் யாதவ் (04/03/2022 முதல் 03/03/2025)
1. அஞ்சனா மெக்வால் (10/03/2022 முதல் 09/03/2025) மற்றும்
1. சுமித்ரா ஜெயின் (22/03/2022 முதல் 21/03/2025)ஆகிய மூன்று உறுப்பினர்களோடு இந்த ஆணையம் இயங்கி வருகிறது.
# இராஜஸ்தான் மாநில மகளிர் ஆணையம்

## செயல்பாடுகள்

ராஜஸ்தான் மாநில மகளிர் ஆணையம் பின்வரும் செயல்பாடுகளையும் முன்னேடுப்புகளையும் அம்மாநில மகளிர் நலனுக்காக செய்து வருகிறது.  
- அரசியலமைப்பு மற்றும் பெண்கள் தொடர்பான சட்டங்களின் கீழ் பெண்களுக்கு உத்தரவாதம் அளிக்கப்பட்ட விதிகள் மற்றும் பாதுகாப்பை ஆணையம் பின்பற்றுவதை உறுதி செய்ய வேண்டும்.
- மாநிலத்தில் உள்ள எந்தவொரு நிறுவனமும் பெண்களுக்கு எதிரான பாதுகாப்பு நடவடிக்கைகளை செயல்படுத்தத் தவறினால், அதை அரசின் அறிவிப்புக்கு அனுப்ப வேண்டும்.
- மாநிலத்தின் பெண்களுக்கு நீதி வழங்குவதில் தோல்வியுற்றால் எந்தவொரு சட்டத்திலும் திருத்தங்களுக்கான பரிந்துரைகளை வழங்குதல்.
- பெண்களின் உரிமைகள் மீறப்படும் எந்தவொரு பிரச்சினையையும் சம்பந்தப்பட்ட அதிகாரிகளுடன் எடுத்துக் கொண்டு, அவர்களுக்கு பின்தொடர்தல் நடவடிக்கையை பரிந்துரைக்கிறது.
- அரசியலமைப்பின் கீழ் உத்தரவாதம் அளிக்கப்பட்ட தங்கள் உரிமைகள் மீறல் மற்றும் பாதுகாப்பு நடவடிக்கைகளை அமல்படுத்தாதது குறித்து புகார் உள்ள பெண்கள் நேரடியாக தீர்வு காண மகளிர் ஆணையத்தை அணுகலாம்.
- மாநிலத்தில் அட்டூழியங்கள் மற்றும் பாகுபாட்டால் பாதிக்கப்பட்ட பெண்களுக்கு ஆலோசனை வழங்குதல் மற்றும் உதவுதல்.
- வெகுஜன பெண்கள் சம்பந்தப்பட்ட எந்தவொரு பிரச்சினையிலும் வழக்கு செலவுகளுக்கு நிதியளிப்பது மற்றும் எப்போதாவது அவர்கள் தொடர்பான மாநில அரசுக்கு அறிக்கைகளை வழங்குவது.
- பெண் கைதிகள் அடைக்கப்பட்டுள்ள வளாகம், சிறை அல்லது பிற ரிமாண்ட் ஹோம் அல்லது வேறு ஏதேனும் வழக்கை ஆய்வு செய்து, தேவைப்பட்டால் அந்தந்த அதிகாரிகளின் கவனத்திற்கு கொண்டு வருவது.
- பெண்கள் சார்ந்த ஏதேனும் குறிப்பிட்ட பிரச்சினைகளைக் கேட்டு, ஆய்வு செய்து விசாரிக்கவும்.
- கல்வி ஆராய்ச்சியைத் தொடங்குங்கள் அல்லது எந்தவொரு ஊக்குவிப்பு முறையையும் மேற்கொள்ளுங்கள், மேலும் அனைத்து பகுதிகளிலும் பெண்களின் பிரதிநிதித்துவத்தை உறுதி செய்வதற்கான வழிகளைப் பரிந்துரைத்து, அவர்களின் உரிமைகளை பறிக்கும் காரணங்களை அடையாளம் காணவும்.
- பெண்களின் உரிமைகள் அல்லது பெண்கள் பாதுகாப்புச் சட்டங்கள் அமல்படுத்தப்படாதது அல்லது அவர்கள் தொடர்பான எந்தவொரு கொள்கைகளையும் பின்பற்றாதது அல்லது பெண்கள் நலன் மற்றும் அவர்களுடன் தொடர்புடைய நிவாரணம் தொடர்பான அறிவுறுத்தல்களைப் பின்பற்றத் தவறியது போன்ற எந்தவொரு பிரச்சினையையும் சுயமாக விசாரிக்க அல்லது ஏதேனும் புகார்கள் இருந்தால் விசாரிக்கவும்.
# ஆந்திரப் பிரதேச மகளிர் ஆணையம்

**ஆந்திரப் பிரதேச மாநில மகளிர் ஆணையம்** என்பது ஆந்திரப் பிரதேச மாநிலத்தில் பெண்களுக்கு எதிரான குற்றங்கள் தொடர்பான பிரச்சினைகளைக் கையாள்வதற்காகவும், ஆந்திரப் பிரதேச மாநிலத்தில் பெண்களின் நிலையை மேம்படுத்துவதற்கும், பெண்களைப் பாதிக்கும் நியாயமற்ற நடைமுறைகள் மற்றும் அதனுடன் தொடர்புடைய விஷயங்களை விசாரிப்பதற்கும் ***ஆந்திரப் பிரதேச மகளிர் ஆணையச் சட்டம், 1998 இன்படி*** 1998 ஆம் ஆண்டில் அமைக்கப்பட்ட ஒரு சட்டரீதியான அமைப்பாகும்.
# ஆந்திரப் பிரதேச மகளிர் ஆணையம்

## வரலாறு மற்றும் நோக்கம்

பெண்களுக்கான அரசியலமைப்பு உரிமைகளை அமல்படுத்துவது இந்தியாவில் மெதுவாக இருப்பதாகவும், பெண்களுக்கு எதிரான வன்முறை வழக்குகள் அதிகரித்து வருவதாகவும் உணர்ந்து, இதனைத் தடுக்கும் வகையிலும், சர்வதேச உலகிற்க்கு இணையாக, மகளிருக்கு அதிகாரமளித்தல் முயற்சிகளுக்கு இணங்கவும், 1996 ஆம் ஆண்டு **பெண்களுக்கான தேசியக் கொள்கை** அறிவிக்கப்பட்டது. இத்தகைய பின்னணியில், பெண்களின் முன்னேற்றத்திற்காகவும், அவர்களுக்கு எதிரான வன்முறைகளைத் தடுக்கவும், தேசிய மகளிர் ஆணையம் மற்றும் அனைத்து மாநில மகளிர் ஆணையங்கள் அமைக்கப்பட்டன.  
அதனடிப்படையில் *ஆந்திரப் பிரதேச மகளிர் ஆணையச் சட்டம், 1998* இயற்றப்பட்டு**,**பெண்களின் உரிமைகளைப் பாதுகாக்கவும், குடும்பத்தாலும், மற்றவர்களாலும் சமூகத்தில் எதிர்கொள்ளும் எந்தவொரு துன்புறுத்தல் மற்றும் பிரச்சினைகளுக்கு எதிராக பெண்களின் பாதுகாப்பு மற்றும் பாலின சமத்துவத்தை உறுதி செய்யவும் அது தொடர்பான குறிப்பிட்ட பிரச்சினைகளை விசாரிக்கவும், ஆய்வு செய்வதற்கும் ஆந்திரப் பிரதேச மாநில மகளிர் ஆணையம் அமைக்கப்பட்டது. பெண்களின் உரிமைகளைப் பாதுகாக்கவும், குடும்பம் மற்றும் சமூகத்தில் எதிர்கொள்ளும் எந்தவொரு துன்புறுத்தல் மற்றும் பிரச்சினைகளுக்கும் எதிராக அவர்களின் பாதுகாப்பு மற்றும் சமத்துவத்தை உறுதி செய்யவும் இந்த ஆணையத்திற்கு அதிகாரங்கள் உள்ளன.  
இந்த ஆணையம் பின்வரும் நோக்கங்களுடன் உருவாக்கப்பட்டுள்ளது.  
- ராஜஸ்தான் மாநிலம் முழுவதும் பாதிக்கப்பட்ட பெண்களின் குறைகளை நிவர்த்தி செய்தல்
- மாநிலம் முழுவதும் உள்ள பெண்கள் தொடர்பாக நடைமுறையில் உள்ள சட்டங்களை மறு ஆய்வு செய்தல் மற்றும் பெண்களுக்கு நீதி கிடைக்க திருத்தங்களை மேற்கொள்ள அரசாங்கத்தை கோருதல்.
- பரிகார சட்ட நடவடிக்கைகளை பரிந்துரைத்தல்
- பெண்களை பாதிக்கும் அனைத்து கொள்கை விஷயங்களிலும் ராஜஸ்தான் அரசாங்கத்திற்கு ஆலோசனை வழங்குதல்
- பெண்களின் பாதுகாப்பு மற்றும் நலனை உறுதி செய்தல்.
- பெண்களுக்கு எதிராக இழைக்கப்படும் நியாயமற்ற செயல்களை ஆராய்ந்து ஆராய்ந்து நடவடிக்கை எடுக்குமாறு அரசைக் கோருதல்.
- தற்போதுள்ள சட்டங்களை மேலும் திறம்பட செயல்படுத்த நடவடிக்கை எடுத்தல் மற்றும் அவை நடைமுறைப்படுத்தப்படுவதை உறுதி செய்தல்.
- தற்போதுள்ள சட்டங்களை மறு ஆய்வு செய்து திருத்தங்களைப் பரிந்துரைத்தல்.
- அரச பொதுப் பணிகள் மற்றும் அரச பொதுத் துறை நிறுவனங்களில் மகளிருக்கு எதிரான பாகுபாட்டைத் தடுத்தல்.
- நடைமுறை நலத்திட்டங்களை பரிந்துரைத்தும், சம வாய்ப்புகளை வழங்குமாறு அரசுக்கு வேண்டுகோள் விடுத்தும் பெண்களின் நிலையை மேம்படுத்த நடவடிக்கை எடுத்தல்
- மகளிரின் நலன்களுக்கு எதிராக செயல்படும் எந்தவொரு பொது ஊழியர் மீதும் ஆணையத்தால் கடுமையான நடவடிக்கை எடுக்குமாறு அரசை வேண்டுகோள் விடுத்தல்.
- மாநிலத்தில் பெண்கள் அடிப்படையிலான சட்டம் குறித்து பொதுமக்களிடையே விழிப்புணர்வை ஏற்படுத்துதல்
# ஆந்திரப் பிரதேச மகளிர் ஆணையம்

## அமைப்பு

ஆந்திரப் பிரதேச மாநில மகளிர் ஆணையம் ஒரு தலைவர் மற்றும் ஐந்து உறுப்பினர்களைக் கொண்டு இயங்கி வருகிறது.  
திருமதி வசிரெட்டி பத்மா ஆந்திரப் பிரதேச மாநில மகளிர் ஆணையத்தின் தலைவராக உள்ளார். இவரோடு இணைந்து திருமதி காரி ஜெயஸ்ரீ, திருமதி கஜ்ஜல வெங்கட லட்சுமி, டாக்டர் எஸ்.கே.ரோகயா பேகம், திருமதி பூசி வினிதா, கும். கெத்தம் உமா ஆகியோர் உறுப்பினர்களாகவும், திருமதி ஒய். ஷைலஜா செயலாளராகவும் பணியாற்றிவருகின்றனர்.
# ஆந்திரப் பிரதேச மகளிர் ஆணையம்

## செயல்பாடுகள்

ஆந்திரப் பிரதேச மாநில மகளிர் ஆணையம் பின்வரும் செயல்பாடுகளையும் முன்னேடுப்புகளையும் அம்மாநில மகளிர் நலனுக்காக செய்து வருகிறது.  
- அரசியலமைப்பு மற்றும் பெண்கள் தொடர்பான சட்டங்களின் கீழ் பெண்களுக்கு உத்தரவாதம் அளிக்கப்பட்ட விதிகள் மற்றும் பாதுகாப்பை ஆணையம் பின்பற்றுவதை உறுதி செய்ய வேண்டும்.
- மாநிலத்தில் உள்ள எந்தவொரு நிறுவனமும் பெண்களுக்கு எதிரான பாதுகாப்பு நடவடிக்கைகளை செயல்படுத்தத் தவறினால், அதை அரசின் அறிவிப்புக்கு அனுப்ப வேண்டும்.
- மாநிலத்தின் பெண்களுக்கு நீதி வழங்குவதில் தோல்வியுற்றால் எந்தவொரு சட்டத்திலும் திருத்தங்களுக்கான பரிந்துரைகளை வழங்குதல்.
- பெண்களின் உரிமைகள் மீறப்படும் எந்தவொரு பிரச்சினையையும் சம்பந்தப்பட்ட அதிகாரிகளுடன் எடுத்துக் கொண்டு, அவர்களுக்கு பின்தொடர்தல் நடவடிக்கையை பரிந்துரைக்கிறது.
- அரசியலமைப்பின் கீழ் உத்தரவாதம் அளிக்கப்பட்ட தங்கள் உரிமைகள் மீறல் மற்றும் பாதுகாப்பு நடவடிக்கைகளை அமல்படுத்தாதது குறித்து புகார் உள்ள பெண்கள் நேரடியாக தீர்வு காண மகளிர் ஆணையத்தை அணுகலாம்.
- மாநிலத்தில் அட்டூழியங்கள் மற்றும் பாகுபாட்டால் பாதிக்கப்பட்ட பெண்களுக்கு ஆலோசனை வழங்குதல் மற்றும் உதவுதல்.
- வெகுஜன பெண்கள் சம்பந்தப்பட்ட எந்தவொரு பிரச்சினையிலும் வழக்கு செலவுகளுக்கு நிதியளிப்பது மற்றும் எப்போதாவது அவர்கள் தொடர்பான மாநில அரசுக்கு அறிக்கைகளை வழங்குவது.
- பெண் கைதிகள் அடைக்கப்பட்டுள்ள வளாகம், சிறை அல்லது பிற ரிமாண்ட் ஹோம் அல்லது வேறு ஏதேனும் வழக்கை ஆய்வு செய்து, தேவைப்பட்டால் அந்தந்த அதிகாரிகளின் கவனத்திற்கு கொண்டு வருவது.
- பெண்கள் சார்ந்த ஏதேனும் குறிப்பிட்ட பிரச்சினைகளைக் கேட்டு, ஆய்வு செய்து விசாரிக்கவும்.
- கல்வி ஆராய்ச்சியைத் தொடங்கவும் அல்லது எந்தவொரு ஊக்குவிப்பு முறையையும் மேற்கொள்ளவும், மேலும் அனைத்து பகுதிகளிலும் பெண்களின் பிரதிநிதித்துவத்தை உறுதி செய்வதற்கான வழிகளைப் பரிந்துரைத்து, அவர்களின் உரிமைகளை பறிக்கும் காரணங்களை அடையாளம் காணவும்,
- பெண்களின் உரிமைகள் அல்லது பெண்கள் பாதுகாப்புச் சட்டங்கள் அமல்படுத்தப்படாதது அல்லது அவர்கள் தொடர்பான எந்தவொரு கொள்கைகளையும் பின்பற்றாதது அல்லது பெண்கள் நலன் மற்றும் அவர்களுடன் தொடர்புடைய நிவாரணம் தொடர்பான அறிவுறுத்தல்களைப் பின்பற்றத் தவறியது போன்ற எந்தவொரு பிரச்சினையையும் சுயமாக விசாரிக்க அல்லது ஏதேனும் புகார்கள் இருந்தால் விசாரிக்கவும்.
# உரோசுடெல்லுலேரியா புரோகம்பென்சு

**உரோசுடெல்லுலேரியா புரோகம்பென்சு** (தாவர வகைப்பாட்டியல்: *Rostellularia procumbens*) என்பது முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “உரோசுடெல்லுலேரியா” பேரினத்தின், ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1847 ஆம் ஆண்டு வெளிவந்துள்ளது. இந்தியா, சீனா, இலங்கை, வியட்நாம், தாய்லாந்து போன்ற சில நாடுகளின் அகணிய உயிரி|அகணிய தாவரமாக இவ்வினம் உள்ளது. சீனமருத்துவத்தில் பயன்படுத்தப்படுகிறது.
# சிரம்பான் 3

**சிரம்பான் 3** (மலாய்; ஆங்கிலம்: *Seremban 3*; சீனம்: 芙蓉 3) என்பது மலேசியா, நெகிரி செம்பிலான் மாநிலத்தின் தலைநகரமான சிரம்பான் நகரத்திற்கு தென்மேற்கே ஆறு கிலோமீட்டர் தொலைவில் அமைந்துள்ள புறநகர்ப் பகுதியாகும். ராசா மற்றும் மம்பாவ் நகரங்களுக்கு இடையே அமைந்துள்ளது.  
இந்த நகரம் ஒரு பாதுகாக்கப்பட்ட சுற்றுப்புறமாக அறிவிக்கப்பட்டு உள்ளது. 2015-ஆம் ஆண்டில் 261 வீடுகளுடன் திறக்கப்பட்டது. காற்பந்து விளையாட்டுத் திடல், மெது ஓட்டப்பாதை, வெளிப்புற உடற்பயிற்சிக் கூடம், 2 குழந்தைகள் விளையாட்டு மைதானங்கள் போன்ற வசதிகளுடன் ஒரு திறந்தவெளி பொழுது போக்குக்காக இந்த புறநகரப்பகுதி தயார் செய்யப்பட்டுள்ளது.
# சிரம்பான் 3

## பொது

சிரம்பான் 3 தற்போது மாரா தொழில்நுட்ப பல்கலைக்கழக கல்வி மையத்தையும் (*Universiti Teknologi MARA*) கொண்டுள்ளது. அத்துடன் ராசா ஜெயா எனும் நகர்ப்பகுதிக்கு மிக அருகிலும் அமைந்துள்ளது.
# அன்வேஷி மகளிர் ஆலோசனை மையம்

**அன்வேஷி மகளிர் ஆலோசனை மையம்** (*Anweshi Women's Counselling Centre*) என்பது கேரளா கோழிக்கோடு மாவட்டத்தை தளமாகக் கொண்டு 1993 ஆம் ஆண்டு முதல் பெண்களின் உரிமைகளைப் பாதுகாப்பதற்காக இயங்கி வரும் ஒரு அரசு சாரா அமைப்பாகும், இது முன்னாள் நக்சல்பாரி தலைவரான கே. அஜிதா நிறுவியதாகும். கேரளாவில் கோழிக்கோடு நகரில் இளம் பருவப் பெண்கள் மற்றும் இளம் பெண்களை 'பாலியல் மோசடிகளில்' சிக்கவைக்கும் அமைப்புகளை அம்பலப்படுத்தும் ஒரு சவாலான பணியில் அன்வேஷி இயக்கம் ஈடுபட்டுவருகிறது.  
அன்வேஷி மகளிர்ஆலோசனை மையம் (சுருக்கமாக அன்வேஷி ) என்பது 1860 ஆம் ஆண்டின் சங்கங்களின் பதிவுச் சட்டத்தின் பிரிவு 21 இன் கீழ் பதிவு செய்யப்பட்ட ஒரு பெண்கள் நல அமைப்பாகும். இந்த மையம் 1996 ஆம் ஆண்டில் உருவாக்கப்பட்ட **கேரள ஸ்திரீ வேதி (கேரள பெண்கள் மன்றம்)** என்று அழைக்கப்படும் கேரளாவில் உள்ள சிறிய, தீவிர, பெண்கள் விடுதலை குழுக்களின் வலையமைப்பின் ஒரு பகுதியாகும். இதன் மூலம் **அன்வேஷி பெண்கள் ஆதரவு மற்றும் வக்கீல் மையம்** என்ற திட்டம் ஜனவரி 2000 இல் தொடங்கப்பட்டுள்ளது.  
கேரளாவில் பெண்களுக்கு எதிராக அதிகரித்து வரும் குடும்ப, பாலியல் வன்முறை பிரச்சினையை முன்னிலைப்படுத்துவதற்கும், இதுபோன்ற வன்முறையால் பாதிக்கப்பட்ட பெண்கள் மற்றும் குழந்தைகளுக்கு உரிய நீதி பெறுவதற்கான போராட்டத்திற்கும் உதவுவதற்காகவே இந்த அமைப்பு பாடுபட்டு வருகிறது. வடக்கு கேரளாவின் கோழிக்கோடு மாவட்டத்தை மையமாகக் கொண்டு இந்த அமைப்பு இயங்கினாலும் அருகிலுள்ள மலப்புரம், வயநாடு, கண்ணூர் மற்றும் காசர்கோடு மாவட்டங்களில் உள்ள பிரச்சனைகளிலும் பங்கெடுத்து போராடிவருகிறது.
# அன்வேஷி மகளிர் ஆலோசனை மையம்

## செயல்பாடுகள்

- பாலியல் கொடுமை செய்யப்பட்ட மற்றும் உடல்ரீதியாக துன்புறுத்தப்பட்ட பெண்களுக்கு உளவியல் ஆலோசனை மற்றும் சட்ட உதவிகளை வழங்குதல்
- தவறான உறவுகளை விட்டு வெளியேற முயற்சிக்கும் பெண்களுக்கு உறுதுணையாக இருந்து, சட்ட ஆலோசனை மற்றும் உதவிகளை கொடுத்தல்
- பாதிக்கப்பட்ட மற்றும் கைவிடப்பட்ட பெண்கள் மற்றும் குழந்தைகளுக்கு இலவச தங்குமிடம் மற்றும் பராமரிப்பை வழங்குதல்
- பெண்ணியத்திற்காக அர்ப்பணிக்கப்பட்ட மலபாரின் மிகப்பெரிய நூலகத்தை நடத்துதல்
- சிறுவர் சிறுமிகளுக்கு சமத்துவத்தின் முக்கியத்துவத்தை கற்பிக்க இளம் பருவ பட்டறைகளை நடத்துதல்
- பெண்ணிய அரசியல் நோக்கில் பெண்கள் எழுத, படிக்க, பிரசுரிக்க **சங்கமித்ரா** என்ற பெயரில் இதழை நடத்துதல்  
போன்ற பல்வேறு பெண்ணிய செயல்பாடுகளை இந்த அமைப்பு முன்னெடுத்து வருகிறது.
# புளோரிடா விரிகுடா

**புளோரிடா விரிகுடா** *(Florida Bay)* என்பது புளோரிடா நிலப்பரப்பின் தெற்கு முனைக்கும் ( புளோரிடா எவர்கிளேட்ஸ் ) மற்றும் அமெரிக்காவில் உள்ள புளோரிடா விசைகளுக்கும் இடையில் அமைந்துள்ள விரிகுடா ஆகும். இது ஒரு பெரிய, ஆழமற்ற முகத்துவாரமாகும், இது மெக்சிகோ வளைகுடாவுடன் இணைக்கப்பட்டிருக்கும் போது, கடல்புல்லால் மூடப்பட்ட பல்வேறு ஆழமற்ற சேற்றுப் பகுதிகள் காரணமாக மட்டுப்படுத்தப்பட்ட நீர் பரிமாற்றத்தைக் கொண்டுள்ளது. கரைகள் ஒவ்வொன்றும் அதன் சொந்த தனிப்பட்ட நிலவியல் பண்புகளுடன் விரிகுடாவை வடிநிலங்களாக பிரிக்கின்றன.
# புளோரிடா விரிகுடா

## பரப்பளவு

தோராயமாக எவர்கிளேட்சு தேசியப்பூங்காவின் மூன்றில் ஒரு பகுதியானது புளோரிடா குடாவின் வளைபரப்பால் ஆனது. இதனால் ஆக்கிரமிக்கப்பட்டுள்ள பரப்பளவு 800 சதுர மைல்கள் (2100 கிலோமீட்டர்கள்) அல்லது 850 சதுர மைல்கள் (2200 சதுர கிலோமீட்டர்) அல்லது 1000 சதுர மைல்கள் (2600 சதுர கிலோமீட்டர்கள்) ஆகும். ஏறத்தாழ புளோரிடா விரிகுடாவின் அனைத்துப் பரப்பும் எவர்கிளேட்சு தேசியப்பூங்காவினை உள்ளடக்கியதாக உள்ளது.
# ஆசுக்கார் நேக்ட்

**ஆசுக்கார் இரைன்கார்ட் நேக்ட்** (*Oskar Reinhard Negt*, , 1 ஆகத்து 1934 – 2 பெப்ரவரி 2024) ஒரு செருமானிய மெய்யியலாளரும், சமூகத் திறனாய்வுக் கோட்பாட்டாளரும் ஆவார். இவர் அனோவர் லைப்னிட்சு பல்கலைக்கழகத்தின் சமூகவியல் பேராசிரியராகவும், செருமனியின் மிக முக்கியமான சமூக அறிவியலாளர்களில் ஒருவராகவும் இருந்தார். இவரது படைப்புகளில் சில ஆங்கிலத்தில் மொழிபெயர்க்கப்பட்டுள்ளன.  
நேக்ட் கோட்டிங்கன் பல்கலைக்கழகம், பிராங்க்ஃபுர்ட் பல்கலைக்கழகத்தில் மாக்சு கோர்க்கைமரிடம் மேற்குலகக் கோட்பாட்டைப் பயின்று அதில் முனைவர் பட்டத்தை தியோடர் ஆடோர்னோவின் வழிகாட்டலில் பெற்றார். திரைப்படத் தயாரிப்பாளரும் காட்சிக் கலைஞருமான அலெக்சாண்டர் குளூக் உடனான நீண்டகால ஒத்துழைப்புக்காக இவர் மிகவும் பிரபலமானவர்.  
நீண்டகாலமாக நோய்வாய்ப்பாட்டிருந்த நேக்ட் தனது 89-ஆவது அகவையில் 2024 பெப்ரவரி 2 இல் இறந்தார்.
# மாலதி வீரராகவன்

**மாலதி வீரராகவன்** (சூலை 11, 1962 - மே 11, 2020) அகலப்பட்டை வலையமைப்பு, சேணொலி தற்காலிக பிணையம், வாகன தற்காலிக வலையமைப்பு மற்றும் ஆப்டிகல் வலையமைப்பு உள்ளிட்ட தகவல் தொடர்புவலையமைப்புகளில் நிபுணத்துவம் பெற்ற ஒரு இந்திய மற்றும் அமெரிக்க மின் பொறியாளர் ஆவார். இவர் ஏடி & டி பெல் ஆய்வகத்தின் ஆராய்ச்சியாளராகவும், வர்ஜீனியா பல்கலைக்கழகத்தில் பேராசிரியராகவும் பணியாற்றினார்.
# மாலதி வீரராகவன்

## வாழ்க்கை மற்றும் வேலை

வீரராகவன் சூலை 11, 1962-இல் பிறந்தார். 1984-இல் சென்னை, இந்திய தொழில்நுட்பக் கழகத்தில் மின் பொறியியலில் இளநிலைப் பட்டம் பெற்றார். மின் பொறியியல் மேற்படிப்பிற்காக டியூக் பல்கலைக்கழகத்திற்குச் சென்றார். 1985-இல் முதுநிலைப் பட்டம் பெற்று 1988-இல் முனைவர் பட்டம் பெற்றார். இவரது முனைவர் பட்ட ஆய்வு *மாதிரியமைத்தல் மற்றும் பழுது-பொருத்து செயல்படும் பலநிலை செயலி அமைப்புகளின் மதிப்பீடு*, கிஷோர் எசு. திரிவேதியால் மேற்பார்வையிடப்பட்டது.  
1988ஆம் ஆண்டு கொலம்பஸ், ஓகையோவில் தொடங்கி 1992ஆம் ஆண்டு நியூ ஜெர்சியின் ஹோல்ம்டெல் நகருக்கு பெல் ஆய்வுக்கூடங்கள்<nowiki/>தொழில்நுட்ப ஊழியர்களின் ஆராய்ச்சியாளராகவும் உறுப்பினராகவும் ஆனார். இங்கு இவரது பணியானது இணையவழி ஒலி பரிமாற்ற சேவைகளுக்கான விநியோகிக்கப்பட்ட அழைப்பு செயலாக்கத் தொழில்நுட்பத்தை மேம்படுத்துவதை உள்ளடக்கியது. இவர் 1994-இல் தொழில்நுட்ப ஊழியர்களின் புகழ்பெற்ற உறுப்பினராகப் பெயரிடப்பட்டார்.  
1999-இல் இவர் புரூக்ளின் பல்தொழில்நுட்பக் கல்லூரியில் (இப்போது நியூயார்க் பல்கலைக்கழகத்தின் ஒரு பகுதி) இணைப் பேராசிரியராக கல்விப் பணியினைத் தொடர்ந்தார். இவர் 2003-இல் வர்ஜீனியா பல்கலைக்கழகத்தின் கணினி அறிவியல் மற்றும் மின் மற்றும் கணினி பொறியியல் துறைகளால் கூட்டாக வழங்கப்படும் கணினி பொறியியல் நிறுவன இயக்குநராகச் சேர்ந்தார். பின்னர் 2007-இல் பேராசிரியராகப் பதவி உயர்வு பெற்றார்.
# மாலதி வீரராகவன்

## இறப்பு

இவர் மே 11, 2020 அன்று இறந்தார்.
# மாலதி வீரராகவன்

## அங்கீகாரம்

வீரராகவன், 2020ஆம் ஆண்டின் இந்திய மின்னணுவியலில் "கட்டுப்பாடு-கட்டமைப்புகள், சமிக்கை நெறிமுறைகள் மற்றும் கலப்பின வலையமைப்பு துறையில் ஆற்றிய பங்களிப்புகளுக்காக" மின்னியல், மின்னணுவியல் பொறியாளர் கழக சகாவாக அங்கிகாரம் பெற்றார்.
# நைட்ரைல் புளோரைடு

**நைட்ரைல் புளோரைடு** (*Nitryl fluoride*) என்பது NO<sub>2</sub>F என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். நிறமற்ற வாயுவாகக் காணப்படும் இச்சேர்மம் ஒரு வலிமையான ஆக்சிசனேற்ற முகவர் ஆகும். நைட்ரைல் புளோரைடு ஒரு புளோரினேற்ற முகவராகப் பயன்படுத்தப்படுகிறது. மேலும் இராக்கெட் உந்துசக்திகளில் ஓர் ஆக்சிசனேற்றியாகவும் முன்மொழியப்படுகிறது.  
நைட்ரைல் புளோரைடு ஒரு மூலக்கூறு இனச் சேர்மமாகும். இது ஓர் அயனி அல்ல. குறைந்த கொதிநிலைக்கு இசைவானது. கட்டமைப்பில் 135 பைக்கோமீட்டர் என்ற குறுகிய N-F பிணைப்பு நீளம் கொண்ட சமதள நைட்ரசனைக் கொண்டுள்ளது.
# நைட்ரைல் புளோரைடு

## தயாரிப்பு

என்றி மொய்சான் மற்றும் பால் லெபியூ ஆகியோர் நைட்ரைல் புளோரைடை 1905 ஆம் ஆண்டில் நைட்ரசன் டை ஆக்சைடை புளோரினேற்றம் செய்வதன் மூலம் நைட்ரைல் புளோரைடு தயாரித்து பதிவு செய்தனர். இந்த வினை அதிக வெப்ப உமிழ்வு வினையாகும். எனவே இவ்வினை மாசு மிகுந்த விளைபொருள்கள் உருவாக வழிவகுக்கிறது. புளோரின் வாயுவைத் தவிர்த்து விட்டு கோபால்ட்(III) புளோரைடைப் பயன்படுத்தி நைட்ரைல் புளோரைடு தயாரிப்பது ஓர்
எளிமையான தயாரிப்பு முறையாகும்:  
::NO<sub>2</sub> + CoF<sub>3</sub> → NO<sub>2</sub>F + CoF<sub>2</sub>  
வினையில் உருவாகும் CoF<sub>2</sub> சேர்மமானது CoF<sub>3</sub> சேர்மமாக மீளுருவாக்கப்படுகிறது. மற்ற தயாரிப்பு முறைகளும் விவரிக்கப்பட்டுள்ளன.
# நைட்ரைல் புளோரைடு

## பண்புகள்

நைட்ரைல் புளோரைடு வாயுவின் வெப்ப இயக்கவியல் பண்புகள் அகச்சிவப்பு மற்றும் இராமன் நிறமாலையியல் ஆய்வுகள் மூலம் தீர்மானிக்கப்பட்டது. FNO<sub>2</sub> சேர்மத்தின் நிலையான உருவாதல் வெப்பம் -19 ± 2 கிலோ கலோரி/மோல்.3  
- 500 கெல்வின் வெப்பநிலையில் குறைந்தபட்சம் ஆறு ஆர்டர்கள் அளவிலும், 1000 கெல்வின் வெப்பநிலையில் இரண்டு ஆர்டர் அளவுகளிலும் நைட்ரைல் புளோரைடின் ஒற்றை மூலக்கூறு சிதைவின் சமநிலையானது வினைபடு பொருள்களுக்குப் பக்கத்தில் உள்ளது.  
- ஒரே மாதிரியான வெப்பச் சிதைவை 1200 கெல்வின் வெப்பநிலையில் ஆய்வு செய்ய முடியாது.  
- அதிகரிக்கும் வெப்பநிலைக்கு ஏற்ப வினைப்பொருளை நோக்கி வேதிச்சமநிலை மாறுகிறது.  
- நைட்ரைல் புளோரைடில் உள்ள N-F பிணைப்பின் 46.0 கிலோகலோரியின் விலகல் ஆற்றல் சாதாரண N-F ஒற்றை பிணைப்பு ஆற்றலை விட சுமார் 18 கிலோகலோரி என குறைவாக உள்ளது. இது NO<sub>2</sub> இயங்குறுப்பின் மறுசீரமைப்பு ஆற்றல் காரணமாக இருக்கலாம். அதாவது, FNO<sub>2</sub> சேர்மத்தில் உள்ள NO<sub>2</sub> இயங்குறுப்பு தனி NO<sub>2</sub> மூலக்கூறைக் காட்டிலும் குறைவான நிலைப்புத்தன்மை கொண்டுள்ளது.
# நைட்ரைல் புளோரைடு

## பயன்கள்

கரிம நைட்ரோ சேர்மங்கள், நைட்ரேட்டு எசுத்தர்கள் தயாரிப்பில் நைட்ரைல் புளோரைடு பயன்படுகிறது.
# நைட்ரைல் புளோரைடு

## இதையும் காண்க

- நைட்ரைல்
# அரலியேசியே

***அரலியேசியே** (தாவர வகைப்பாட்டியல் : Araliaceae)* என்பது பூக்கும் தாவரங்களின் குடும்பமாகும். இத்தாவரக்குடும்பத்தில் 46 பேரினங்களும், ஏறத்தாழ 1500 இனங்களும் உள்ளன. இவற்றில் முதன்மையாக மரத்தாவரங்களே அதிகம் உள்ளன. பொதுவாக **சின்செங்கு குடும்பம்** என்று அழைக்கப்படும் சில மூலிகை தாவரங்களையும் கொண்டுள்ளது.
# அரலியேசியே

## துணை குடும்பங்களும், இனங்களும்

;துணைக்குடும்பம் Aralioideae
- *Anakasia*
- *Aralia*
- *Astropanax*
- *Astrotricha*
- *Brassaiopsis*
- *Cephalaralia*
- *Cephalopanax*
- *Cheirodendron*
- *Chengiopanax*
- *Crepinella*
- *Cussonia*
- *Dendropanax*
- *Didymopanax*
- *Eleutherococcus*
- × *Fatshedera*
- *Fatsia*
- *Frodinia*
- *Gamblea*
- *Harmsiopanax*
- *Hedera*
- *Heptapleurum*
- *Heteropanax*
- *Kalopanax*
- *Macropanax*
- *அரலியா ரெக்சு*
- *Merrilliopanax*
- *Meryta*
- *Metapanax*
- *Motherwellia*
- *Neocussonia*
- *Neopanax*
- *Oplopanax*
- *Oreopanax*
- *Osmoxylon*
- *சின்செங்கு*
- *Paleopanax*
- *Plerandra*
- *Polyscias* (includes former genera *Arthrophyllum*, *Cuphocarpus* as subgenera)
- *Pseudopanax*
- *Raukaua*
- *Schefflera*
- *Sciadodendron*
- *Sciodaphyllum*
- *Seemannaralia*
- *Sinopanax*
- *Tetrapanax*
- *Trevesia*
- *Woodburnia*
;துணைக்குடும்பம் Hydrocotyloideae
- *Hydrocotyle*
- *Trachymene*
;துணைக்குடும்பம் *incertae sedis*
- †*Araliaceoipollenites* (fossil pollen)
# ஜோதிர்மயீ தாஷ்

**ஜோதிர்மயி தாஷ்** (*Jyotirmayee Dash*) கொல்கத்தாவில் உள்ள இந்திய அறிவியல் வளர்ப்பு சங்கத்தில் பேராசிரியராக உள்ளார், பொதுவாக கரிம வேதியியல் மற்றும் வேதியியல் உயிரியல் தொடர்பான தலைப்புகளில் ஆராய்ச்சி ஆர்வத்துடன் உள்ளார்.  
ஜோதிர்மயி தாஷ், 2003 ஆம் ஆண்டு பேராசிரியர். எஃப்.ஏ. கானின் வழிகாட்டுதலின் கீழ் இந்திய தொழில்நுட்பக் கழகம், கான்பூரில் தொகுப்புமுறை கரிம வேதியியலில் முனைவர் பட்டமும், இந்தியாவின் கட்டாக்கில் உள்ள ராவன்ஷா பல்கலைக்கழகத்தில் முதுகலை அறிவியல் பட்டமும் பெற்றார். இவர் 2004-2006 இல் ஜெர்மனியின் ஃப்ரீ பல்கலைக்கழக பெர்லினில் அலெக்சாண்டர் வோன் கூம்போல்ட் ஆய்வு மாணவராகவும், 2006-2007 இல் பிரான்சின் ஈஎஸ்பிசிஐ பாரீசில் ஒரு முதுகலை ஆசிரியராகவும், 2006-2007-ஆம் ஆண்டில் கேம்பிரிட்ஜ் பல்கலைக்கழகத்தில் மேரி-கியூரி ஆய்வுதவித்தொகை திட்டத்தின் கீழ் ஆய்வு மாணவராகவும் இருந்தார்.கொல்கத்தாவில் உள்ள இந்திய அறிவியல் கல்வி மற்றும் ஆராய்ச்சி நிறுவனத்தில் உதவிப் பேராசிரியராக மூன்று ஆண்டுகள் பணிபுரிந்த அவர், 2014 ஆம் ஆண்டு இந்திய அறிவியல் வளர்ப்பு சங்கத்தில் சேர்ந்தார்.
# ஜோதிர்மயீ தாஷ்

## கௌரவங்களும் விருதுகளும்

ஜோதிர்மயி தாஷுக்கு வழங்கப்பட்ட கௌரவங்கள் மற்றும் விருதுகள் பின்வருமாறு:  
- ஆசிரியர் ஆலோசனைக் குழு உறுப்பினர், ஏசிஎஸ் ஒமேகா, 2021
- சர்வதேச ஆலோசனை வாரியம், வேதியியல் ஆசிய இதழ், 2021
- வேதியியல் அறிவியலுக்கான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசு, 2020
- ஃபெலோ ஆஃப் வேதியியலுக்கான வேந்திய சங்கம், எஃப் ஆர் எஸ் சி, 2020
- இந்திய வேதியியல் ஆராய்ச்சி சங்கம் வெண்கலப் பதக்கம், 2020
- டிபிடி(DBT)/ வெல்கம் டிரஸ்ட் இந்தியன் அலையன்ஸ் சீனியர் பெல்லோஷிப், 2020
- 2015-2016 ஆம் ஆண்டிற்கான ஸ்வர்ணஜெயந்தி பெல்லோஷிப்
# உண்டாங்

**உண்டாங்** (மலாய்; ஆங்கிலம்: *Undang*) என்பது மலேசியா, நெகிரி செம்பிலான் மாநிலத்தில் பயன்படுத்தப்படும் தலைமை ஆளுநர்களின் பதவிப் பெயர் ஆகும். பொதுவாக உண்டாங் என்பவர்கள் ஆளும் தலைவர்கள் அல்லது வ்ட்டாரத் தலைவர்கள் ஆவர். "சட்டம்" என்று பொருள்படும் மலாய் சொல்லில் இருந்து *உண்டாங்* எனும் பெயர் பெறப்பட்டதாக நம்பப்படுகிறது.  
நெகிரி செம்பிலான் மாநிலத்தின் யாம் துவான் பெசார் அல்லது யாங் டி பெர்துவான் பெசார் எனும் பதவி; மற்றும் துங்கு பெசார் தம்பின் பதவி; ஆகிய இரு பதவிகளும் நெகிரி செம்பிலானின் *ராஜா* பதவிகள் என மலேசியாவின் கூட்டாட்சி அரசியலமைப்பு மற்றும் 1959 நெகிரி செம்பிலான் அரசாங்கத்தின் அரசியலமைப்பு வரையறுக்கின்றன.
# உண்டாங்

## பொது

இந்தோனேசியாவில் இருந்து 18-ஆம் நூற்றாண்டுகளில் இந்தோனேசிய மினாங்கபாவ் இனத்தவர்கள் மலேசியாவிற்குப் புலம் பெயர்ந்தனர். அவர்கள் நெகிரி செம்பிலானில் புதுக் குடியேற்றங்களை உருவாக்கினார்கள். பின்னர் புது மன்னராட்சியையும் தோற்றுவித்தார்கள்.  
இவர்களின் மன்னராட்சி முறை மற்ற மாநிலங்களைக் காட்டிலும் மாறுபட்டு அமைகிறது. ஒரு மன்னரின் மகன் வாரிசாக அமையாமல்; ஒரு மாவட்டத்தின் தலைவர் மன்னராகப் பிரகடனம் செய்யப் படுகிறார். அதுவே இந்த மாநிலத்தில் காணப்படும் சிறப்புத் தன்மை ஆகும்.
# உண்டாங்

## வரலாறு

17-ஆம் நூற்றாண்டின் இறுதியில், அன்றைய மலாயாவில் இருந்த நெகிரி செம்பிலான் மாநிலத்தில் குடியேறிய மினாங்கபாவு மக்களின் பிதுவாண்டா வம்சாவளியைச் சேர்ந்த சக்காய் மற்றும் ஜக்குன் இனக் குடும்பங்களில் இருந்து ஒரு பெங்குலு தேர்ந்தெடுக்கப்பட்டார். அவர் தலைவராக நியமிக்கப்பட்டார்.  
இந்த பெங்குலுக்கள், குறிப்பாக சுங்கை ஊஜோங், செலுபு, ஜொகூல் மற்றும் ரெம்பாவ் போன்ற பகுதிகளின் பெங்குலுக்கள் மற்ற பெங்குலுக்களை விட தங்களின் தரத்தை உயர்த்திக் கொள்ளும் அளவுக்கு மிகுந்த ஆற்றல் பெற்றனர்.
# உண்டாங்

## வரலாறு

### இறையாண்மைத் தலைவர்கள்

பின்னர் பழைய ஜொகூர் சுல்தானகத்தின் சுல்தான்களால், அந்த மினாங்கபாவு பெங்குலுக்கள் அவர்களின் சொந்த மாவட்டங்களில் இறையாண்மைத் தலைவர்களாக ஏற்றுக் கொள்ளப்பட்டனர். 18-ஆம் நூற்றாண்டின் முற்பகுதியில், சுங்கை ஊஜோங், செலுபு, ஜொகூல் மற்றும் ரெம்பாவ் பகுதிகளின் தலைவர்கள்; மற்ற பெங்குலுக்களில் இருந்து தங்களை வேறுபடுத்திக் கொள்ள "உண்டாங்" என்ற அதிகாரப் பெயரைப் பயன்படுத்தத் தொடங்கினர்.  
மலேசியாவின் நவீன கால அரசியலமைப்பின் 71, 160, 18-ஆம் விதிகள் அந்த உண்டாங்குகளின் நிலைப்பாட்டை உறுதிப்படுத்துகிறது. நெகிரி செம்பிலான் மாநிலத்தில் நான்கு உண்டாங்குகள் இருக்கின்றனர். இந்த நால்வரில் ஓர் உண்டாங்தான், நெகிரி செம்பிலான் மாநிலத்தின் சுல்தானாக தேர்வு செய்யப்பட்டு ஆட்சி செய்வார்.
# உண்டாங்

## வரலாறு

### ஆட்சியாளர் தேர்வு முறை

நெகிரி செம்பிலானில் அதன் சுல்தான் எனும் ஆட்சியாளர் தேர்ந்தெடுக்கப் படும் முறை மற்ற மாநிலங்களைக் காட்டிலும் மாறுபட்டு உள்ளது. மாநிலத்தின் உண்டாங் எனும் மாவட்டத் தலைவர்கள் ஓர் ஆட்சியாளரைத் தேர்வு செய்கின்றனர்.  
நெகிரி செம்பிலான் மாநிலத்தில் உள்ள நான்கு லுவாக் உண்டாங்குகளுக்கு மட்டுமே ஆட்சியாளரைத் தேர்வு செய்யும் உரிமை உண்டு. அந்த நான்கு லுவாக் உண்டாங்குகள்:  
- சுங்கை ஊஜோங் உண்டாங்
- ஜெலுபு உண்டாங்
- ஜொகூல் உண்டாங்
- ரெம்பாவ் உண்டாங்
# உண்டாங்

## வரலாறு

### யாம் துவான் பெசார்

ஆட்சியாளர்த் தேர்வில் உண்டாங்குகள் வாக்கு அளிக்கலாம். ஆனால், அவர்கள் ஆட்சியாளர் தேர்தலில் வேட்பாளராக நிற்க முடியாது. நெகிரி செம்பிலானின் ஆட்சியாளர் தேர்தலில் நிற்க வேண்டுமானால் அவர் ஒரு மலாய்க்கார ஆணாக இருக்க வேண்டும். ராஜா ராடின் இப்னி ராஜா லெங்காங் பாரம்பரியத்தில் பிறந்தவராக இருக்க வேண்டும்.  
இந்த மாநிலத்தின் தலைவரைச் சுல்தான் என்று அழைப்பது இல்லை. அவரை யாம் துவான் பெசார் என்று அழைப்பார்கள். *டத்தோ கிளானா பெட்ரா ஸ்ரீ ஜெயா* எனும் ஆளுமைப் பெயர், 1769ஆம் ஆண்டு ஜொகூர் சுல்தானிடம் இருந்து கிடைக்கப் பெற்றதாகும். முன்பு, நெகிரி செம்பிலான் மாநிலத்தை சுங்கை ஊஜோங் என்று அழைத்தார்கள்.  
| லுவாக் (மாவட்டம்) | பதவி | உண்டாங் (ஆளுநர்) | ஆட்சி தொடக்கம் |
| --- | --- | --- | --- |
| சுங்கை ஊஜோங் | டத்தோ கிளானா பெட்ரா | டத்தோ முபாரக் தோஹாக் | 1993 |
| செலுபு | டத்தோ மெண்டிகா மந்திரி அகிருல்சமான் | டத்தோ மாரோப் மாட் ரசாட் | 2019 |
| ஜொகூல் | டத்தோ ஜோகான் பகலவான் லேலா பெர்காசா சித்தியவான் | டத்தோ முகம்மது அப்துல்லா | 2016 |
| ரெம்பாவ் | டத்தோ லீலா மகாராஜா | டத்தோ முகம்மது சரீப் ஓத்மான் | 1999 |
| டத்தோ செடியா டி-ராஜா | } |  |  |
# இசுகைல்லா

விளக்கத்திலிருந்து மிகவும் வேறுபடுகிறது. இதில் இவள் நிலம் சார்ந்தவளாகவும் மற்றும் டிராகன் போன்றவளாகவும் சித்தரிக்கப்படுகிறாள். ]]
**இசுகைல்லா** ( *Scylla* ) என்பது கிரேக்க புராணங்களில் தோன்றும் ஒரு அரக்கியாவாள். ஒரு குறுகிய நீர் கால்வாயின் ஒரு பக்கத்தில், தனது தோழியான சாரிப்டிசு என்பவளுடன் வாழ்கிறாள். கால்வாயின் இரண்டு பக்கங்களும் ஒன்றுக்கொன்று அம்புக்குறி போல இருக்கும். சாரிப்டிசை சந்திப்பதைத் தவிர்க்க முயற்சிக்கும் மாலுமிகள் இசுகைல்லா இருக்கும் வழியில் ஆபத்தான முறையில் கடந்து செல்வார்கள்.  
இசுகைல்லா முதன்முதலில் ஓமரின் ஒடிசியில் தோன்றினாள். அங்கு ஒடிசியசு மற்றும் அவரது குழுவினர் இவளையும் சாரிப்டிசையும் தங்கள் பயணங்களில் சந்திக்கின்றனர். பிற்கால புராணம் ஒரு அழகான கன்னி போன்ற தோற்றக் கதையை இவளுக்கு வழங்குகிறது. பின்னர் இவள் ஒரு அரக்கியாக மாறுகிறாள்.  
வேர்ஜிலின் இதிகாசமான *அனீட்* என்ற நூலில் தெற்கு இத்தாலியின் ஒரு பகுதியான கலபிரியா மற்றும் சிசிலிக்கு இடையே உள்ள மெசினா காய்வாயுடன் இசுகைல்லா வசிக்கும் கால்வாயை தொடர்புபடுத்துகிறது. கலபிரியாவில் உள்ள கடலோர நகரமான இசுகில்லா, இசுகைல்லாவின் புராண உருவத்திலிருந்து அதன் பெயரைப் பெற்றது. மேலும் இது கன்னியின் வீடு என்று கூறப்படுகிறது.  
“இசுகைல்லா மற்றும் சாரிப்டிசு இடையே” என்ற பழமொழியானது இதேபோன்ற இரண்டு ஆபத்தான சூழ்நிலைகளில் ஒன்றைத் தேர்ந்தெடுக்க வேண்டிய கட்டாயம் என்று பொருள்படும்.
# இசுகைல்லா

## பெற்றோர்

இசுகைல்லாவின் பெற்றோர் பற்றிய தகவல்கள் ஆசிரியரைப் பொறுத்து மாறுபடுகிறது. ஓமர், ஆவிட், பிப்லியோதோகோ, இலக்கண அறிஞர் சர்வியஸ் போன்ற அனைவரும் இசுகைல்லாவின் தாய் என கிரேட்டீசு என்பவரைக் குறிப்பிடுகின்றனர். ஓமர் அல்லது ஆவிட் இருவரும் இவளது தந்தையைப் பற்றிக் குறிப்பிடவில்லை. ஆனால் பிப்லியோதோகோ இவளது தந்தையாக திரியனசு (அநேகமாக திரைட்டனின் சிதைவு) அல்லது போர்கசு ( போர்கிசி) என்பவரைக் கூறுகிறார். இதேபோல், பிளாட்டோ , ஒருவேளை பிப்லியோதோகோவைப் பின்பற்றி, இவளது தந்தையை தைரெனசு அல்லது போர்கசு என்று கூறுகிறார். அதே சமயம் ஓமர் தனது *ஒடிசியில் (* 12.85 ) திரைட்டன் அல்லது போசைடன் மற்றும் கிரேடீசை பெற்றோராகக் குறிப்பிடுகிறார்.  
மற்ற ஆசிரியர்கள் எகெகேட் என்பவரை இசுகைல்லாவின் தாயாகக் கூருகின்றனர். எசியோடு , *மெகலாய் எகோய்* போன்றவர்கள் இசுகைல்லாவின் பெற்றோராக *கேகேட்* மற்றும் அப்பல்லோவைக் குறிப்பிடுகிறார்கள் ஸ்கைலாவின் பெற்றோர் ஹெகேட் மற்றும் ஃபோர்கிஸ் என்று அகுசிலாஸ் கூறுகிறார் (அப்படியே ஸ்கொல். ஒடிஸி 12.85).  
ஜான் தசெட்சசு மற்றும் *அனீட்* பற்றிய *மார்கசு சர்வியசின்* வர்ணனையின்படி, இசுகைலா ஒரு அழகான ஆவியாகும். இவள் பொசைடனால் உரிமை கோரப்பட்டாள். ஆனால் பொறாமை கொண்ட கடல் ராணி நெரீட் ஆம்பிட்ரைட், இசுகைலாவின் கால்வாயில் நஞ்சு கலந்து அவளை ஒரு பயங்கரமான அரக்கியாக மாற்றினாள்..  
இதேபோன்ற கதையை இலத்தீன் எழுத்தாளரான *ஐஜினசு* தனது *பேபுலே* என்ற கதையில் குறிப்பிடுகிறார். அவரது கூற்றுப்படி இசுகைலா *கிளாக்கசு* என்பவனை நேசித்தாள். ஆனால் கிளாக்கசு மந்திரவாதியான *சிர்சே* என்பவளை விரும்பினான். இசுகைலா கடலில் குளித்துக் கொண்டிருந்த போது, பொறாமை கொண்ட சிர்சே கடல் நீரில் நஞ்சை கலந்து விடுகிறாள். இது இசுகைலாவை ஆறு நாய் வடிவங்களுடன் ஒரு பயங்கரமான அரக்கியாக மாற்றியது. இந்த வடிவத்தில், அவள் ஒடிசியசின் கப்பலைத் தாக்கி, அவனது தோழர்களைக் கொள்ளையடிக்கிறாள்.
# உபிந்தர்ஜித் கவுர்

**முனைவர் உபிந்தர்ஜித் கவுர்** ( *Upinderjit Kaur* ) ஒரு இந்திய அரசியல்வாதியும் மற்றும் சிரோமணி அகாலி தளத்தைச் சேர்ந்தவரும் ஆவார். இவர் அகாலி தளம் சார்பில் பஞ்சாப் சட்டப் பேரவைக்குத் தேர்ந்தெடுக்கப்பட்டு சட்டமன்ற உறுப்பினராகப் பணியாற்றினார்.
# உபிந்தர்ஜித் கவுர்

## ஆரம்ப கால வாழ்க்கை

இவரது தந்தை எஸ். ஆத்மா சிங் பஞ்சாப் அரசின் அமைச்சராகவும், அகாலிதளத் தலைவராகவும் இருந்தார். இவரது தாயார் பெயர் பீபி தேஜ் கவுர் என்பதாகும். இவர் தில்லி பல்கலைக்கழகத்தில் பொருளாதாரத்தில் முதுகலையையும் மற்றும் சண்டிகரில் உள்ள பஞ்சாப் பல்கலைக்கழகத்தில் பஞ்சாபியில் முதுகலையையும் , பாட்டியாலாவில் உள்ள பஞ்சாபி பல்கலைக்கழகத்தில் பொருளாதாரத்தில் முனைவர் பட்டமும் பெற்றார்.
# உபிந்தர்ஜித் கவுர்

## கல்வி வாழ்க்கை

இவர் பஞ்சாபி பல்கலைக்கழகத்தில் பொருளாதாரம் கற்பித்துள்ளார். மேலும் அங்கு பொருளாதார பேராசிரியராகவும் இருந்தார். சுல்தான்பூர் லோதி மற்றும் கபூர்தலா மாவட்டத்தின் குருநானக் கல்சா கல்லூரியின் முதல்வராகவும் பணியாற்றினார். இவர் 'தேவையின் கோட்பாடு வளர்ச்சி' மற்றும் 'சீக்கிய மதம் மற்றும் பொருளாதார வளர்ச்சி' ஆகிய இரண்டு புத்தகங்களை எழுதியுள்ளார். இவரது இரண்டாவது புத்தகம் பொருளாதாரம் அல்லாத காரணிகளின் பங்கு பற்றியது. குறிப்பாக பொருளாதார வளர்ச்சியில் மதம் பற்றி விவரிக்கிறது. 'சீக்கிய சமுதாயத்தில் பெண்களின் இடம் மற்றும் நிலை' என்ற இவரது அசல் ஆய்வுக் கட்டுரைக்காக இவருக்கு முனைவர் கந்தா சிங் நினைவு விருது வழங்கப்பட்டது.  
இவர் 1997 இல் சுல்தான்பூரில் இருந்து அகாலி தளம் சார்பில் பஞ்சாப் சட்டப் பேரவைக்கு முதல் முறையாகத் தேர்ந்தெடுக்கப்பட்டார். இவர் பிரகாஷ் சிங் பாதல் அரசாங்கத்தில் மாநில அமைச்சராக நியமிக்கப்பட்டார். இவருக்கு தொழில்நுட்ப கல்வி மற்றும் தொழில்துறை பயிற்சி, கலாச்சார விவகாரங்கள் மற்றும் சுற்றுலா, வீட்டுவசதி மற்றும் நகர்ப்புற மேம்பாடு ஆகிய துறைகள் வழங்கப்பட்டது. இவர் 2002 மற்றும் 2007 இல் சுல்தான்பூரில் இருந்து மீண்டும் தேர்ந்தெடுக்கப்பட்டார். 2007 இல் மீண்டும் கல்வி, உள்ளூர் விமான போக்குவரத்து, லஞ்ச ஒழிப்பு மற்றும் நீதி அமைச்சராக நியமிக்கப்பட்டார். அக்டோபர் 2010 இல், மற்ற கட்சிகளுடன் மத்திய அரசிடமிருந்து கடன் தள்ளுபடி சலுகை குறித்த கருத்து வேறுபாடுகளைத் தொடர்ந்து மன்பிரீத் சிங் பாதல் நீக்கப்பட்ட பிறகு, இவர் நிதி அமைச்சராகி, சுதந்திர இந்தியாவின் முதல் பெண் நிதியமைச்சர் என்ற பெயரைப் பெற்றார். பொதுக் கணக்குக் குழு, மதிப்பீட்டுக் குழு, பொது நிறுவனக் குழு, சட்டப்பேரவைக் குழு போன்ற பல்வேறு சட்டப்பேரவைக் குழுக்களில் உறுப்பினராக இருந்துள்ளார். 2012இல் நடந்த பஞ்சாப் சட்டப் பேரவைத் தேர்தலில் பெண்களில் 72 வயது நிரம்பிய மிகவும் வயதான வேட்பாளராக இருந்தார்.
# ஆதவநாடு

**ஆதவநாடு** (*Athavanad*) என்பது இந்தியாவின் கேரள மாநிலத்தின் மலப்புறம் மாவட்டத்தின், திரூர் வட்டத்தில் உள்ள ஒரு சிற்றூர் மற்றும் கிராம ஊராட்சி ஆகும். இந்த ஊர் தேசிய நெடுஞ்சாலை 17-இல், புத்தனத்தாணிக்கும் வளஞ்சேரிக்கும் இடையில் அமைந்துள்ளது. ஆதவநாடின் அருகில் உள்ள முதன்மை நகரமாக புத்தனத்தாணி அமைந்துள்ளது. அருகில் உள்ள பிற நகரங்களாக வாலாஞ்சேரி, தவனூர், திருநாவாய், குட்டிப்புரம், இரிம்பிளியம், எடையூர் ஆகியவை உள்ளன.